Source: http://doarvolei.ro/divizia-a1-m-dinamo-a-invins-pe-csm-bucuresti-in-primul-meci-al-returului-sambata-avem-un-nou-meci-televizat/
Timestamp: 2020-03-31 07:40:12+00:00

Document:
Divizia A1 (m): Dinamo a învins pe CSM București în primul meci al returului. Sâmbătă avem un nou meci televizat – Doarvolei
Acasă > Campionat National > Divizia A1 (m): Dinamo a învins pe CSM București în primul meci al returului. Sâmbătă avem un nou meci televizat
Dinamo a reușit să câștige primul meci al returului Diviziei A1 la volei masculin, dovedind că victoria din Cupa României contra Stelei nu a fost o întâmplare.
Dinamo a învins cu scorul de 3-1 pe CSM București în primul meci al etapei a 12-a, cea care a deschis returul în Divizia A1 la volei masculin
Eroul gazdelor a fost muntenegreanul Bozidar. El a reușit 19 puncte, dar în afară de atac a avut o prestație foarte bună și în apărare, acolo unde a avut 68% preluări pozitive și 36% excelente. A fost secondat, de la dinamoviști, de Jose Gomez Maia, care a reușit 15 puncte.
Universalul lituanian Arvydas Miseikis, transferat in iarnă de Dinamo, a lăsat o foarte bună impresie
La Dinamo merită remarcat debutul lui Alex Ionescu, jucător transferat în această pauză competițională. Chiar dacă a intrat doar în câteva puncte, pentru blocaj, el și-a făcut treaba foarte bine, reușind un blocaj decisiv de la prima minge atinsă! El are și meritul de a fi fost singurul român intrat pe teren la Dinamo în timpul acestui meci.
De la CSM București cele mai multe puncte le-a reușit Gabriel Cherbeleață. El și-a trecut în cont 15 puncte, o performanță foarte bună dacă ținem cont că el nu a jucat deloc în ultimele două seturi! A fost secondat de Bala, care a reușit 14 puncte, dintre care trei ași.
În urma acestei victorii, Dinamo a egalat la puncte pe CSM București.
Sâmbătă se dispută celelalte patru meciuri din programul rundei a 12-a, dintre care una, Steaua – Unirea Dej, va fi televizată în direct pe DigiSport, de la ora 14.00.
14.00 Steaua – Unirea Dej – în direct la DigiSport
Tag cok bizidar csm bucuresti dinamo steaua unirea dej volei masculin

References: CSM 
 CSM 
 CSM 
 CSM 
 CSM 
 csm